Държавен вестник, бр. 77, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  77
2. естествени блата, езера, преовлажнени
ливади и други влажни зони;
3. пещери, скални венци и стени и дюни;
4. седловини и други естествени територии,
свързващи отделни планински масиви;
5. полски синори, полезащитни пояси, ли-
вади и пасища;
6. заливни речни тераси и крайречна рас-
тителност;
7. гори, разположени до 500 м надморска
височина.
Чл. 31. (1) Плановете и програмите по чл. 30,
ал. 1 и инвестиционните предложения, които
не са непосредствено свързани с управление-
то на защитените зони или не са необходими
за това, но които поотделно или във взаимо-
действие с други планове и проекти могат да
окажат значително отрицателно въздействие
върху защитените зони, се оценяват за съв-
местимостта им с определените цели в запо-
ведите по чл. 12, ал. 1. За плановете и програ-
мите се извършва екологична оценка, а за ин-
вестиционните предложения, включени в при-
ложения № 1 и 2 на Закона за опазване на
околната среда—оценка на въздействието
върху околната среда, по реда на същия закон.
(2) За инвестиционните предложения, извън
случаите по ал. 1, може да се извършва оценка
на въздействието върху околната среда по ред,
определен с наредба на Министерския съвет.
Чл. 32. Положително становище по еколо-
гичната оценка за планове и програми и поло-
жително решение по оценка на въздействие
върху околната среда за инвестиционни пред-
ложения се издават по реда на Закона за опаз-
ване на околната среда само когато се устано-
ви, че защитената зона няма да бъде значи-
телно увредена.
Чл. 33. (1) Изключение от разпоредбата на
чл. 32 се допуска само по причини от първос-
тепенен обществен интерес и когато не е на-
лице друго алтернативно решение.
(2) Ако съответната защитена зона включ-
ва приоритетен тип природно местообитание
и/или местообитание на приоритетен вид, то
за осъществяване на изключението по ал. 1
могат да бъдат валидни само съображения
във връзка с човешкото здраве, обществена-
та сигурност или благоприятни въздействия
върху околната среда.
Чл. 34. (1) В случаите по чл. 33 Министерст-
вото на околната среда и водите взема компен-
сиращи мерки за осигуряване на целостта на
Националната екологична мрежа, независимо
от фазата на реализация на плана или проекта.
(2) Мерките по ал. 1 се състоят в опазване
или възстановяване на същия тип природно
местообитание или местообитание на същия
растителен или животински вид:
1. на друго място в увредената защитена зона;
2. в разширение на същата или разширение
на друга защитена зона;
3. в нова защитена зона.
(3) Разходите по осъществяване на мерки-
те по ал. 1 се поемат от инвеститора на плана
или проекта.
Г л а в а  
т р е т а
ОПАЗВАНЕ НА РАСТИТЕЛНИ
И ЖИВОТИНСКИ ВИДОВЕ
Раздел I
Общи положения
Чл. 35. Растителните и животинските видо-
ве от дивата флора и фауна на Република Бъл-
гария се опазват в естествената им среда чрез:
1. съхраняване на техните местообитания
в Националната екологична мрежа;
2. поставяне на видовете под режим на за-
щита или на регулирано ползване;
3. поддържане или възстановяване на ус-
ловията в местообитанията, съобразно еколо-
гичните изисквания на съответния вид;
4. разработване и прилагане на планове за
действие за видове с различна степен на за-
страшеност;
5. повторно въвеждане в природата на из-
чезнали видове и попълване на популациите
на редки и застрашени видове;
6. контрол и регулиране на неместни видо-
ве, които са или биха могли да бъдат въведени
целенасочено или случайно в природата и за-
страшават местни видове.
Чл. 36. В допълнение към мерките по чл. 35 се
прилагат и мерки за опазването на растителни-
те и животинските видове от дивата флора и
фауна извън естествената им среда чрез отглеж-
дане на екземпляри и съхраняване на генетичен
материал при контролирани от човека условия.
Раздел II
Защитени растителни и животински видове
Чл. 37. За защитени на територията на ця-
лата страна се обявяват дивите животински и
растителни видове, посочени в приложение № 3.
Чл. 38. (1) За животинските видове от при-
ложение № 3 се забраняват:
1. всички форми на умишлено улавяне или
убиване на екземпляри с каквито и да е уреди,
средства и методи;
2. преследване и обезпокояване, особено
през периодите на размножаване, отглеждане
на малките, презимуване и миграция;
3. унищожаване или вземане на яйца,
включително в случаите, когато те са изоста-
вени; разрушаване, увреждане или премест-
ване на гнезда;
4. увреждане или унищожаване на места за
размножаване, почивка и струпване по време
на миграция;
5. вземане на намерени мъртви екземпляри;
6. притежаване, пренасяне, превозване, из-
насяне зад граница, търговия и предлагане за
продажба или размяна на взети от природата
екземпляри;
7. препариране, притежаване, излагане на
публични места, пренасяне, превозване, из-
насяне зад граница, търговия и предлагане
за продажба или размяна на препарирани
екземпляри.
(2) Забраните по ал. 1, т. 1, 2, 6 и 7 са валид-
ни за всички жизнени стадии от развитието
на животните.